
Jelzőrendszeres házi segítségnyújtás
2509 Esztergom, Dr. Niedermann Gyula utca 1.
                                                                 Tel: (33) 511-270




Megállapodás
Megállapodás, amely létrejött Jelzőrendszeres házi segítségnyújtás szolgáltatás igénybevételére a Korona Integrált Szociális Intézmény Komárom-Esztergom Vármegye (2509 Esztergom, Dr. Niedermann Gyula út 1.) mint ellátást nyújtó intézmény, Szőke – Szabó Mónika intézményvezető nevében eljár Tácsik Magdolna telephelyvezető, valamint
Név: 
Születési név: 
Anyja neve: 
Születési hely, idő:
Lakóhelye: 
Tartózkodási helye:
között, az alábbi napon és feltételekkel:
1. Az intézmény a szociális igazgatásról és a szociális ellátásokról szóló 1993. évi III. törvény
65.§, (1) (2) valamint a 1/2000. (I.7.) SzCsM rendeletének 28. §.  alapján jelzőrendszeres házi segítségnyújtást nyújt az igénybevevő számára, mely keretében biztosítja 0-24 órában
a) az ellátott személy segélyhívása esetén az ügyeletes gondozónak a helyszínen történő haladéktalan (30 percen belüli) megjelenését,
b) a segélyhívás okául szolgáló probléma megoldása érdekében szükséges azonnali intézkedések megtételét,
c) szükség esetén további egészségügyi vagy szociális ellátás kezdeményezését.
2. A Gondosóra Magyarország teljes területén működik és használható, azonban ügyeletes gondozó jelen Megállapodásban megadott lakóhelyén illetve tartózkodási helyén kívül kezdeményezett segélyhívásra nem érkezik. A diszpécserek a jelzőeszközön keresztül kapcsolatba lépnek Önnel és protokoll szerint intézkednek.
Diszpécserszolgálat-ügyfélszolgálati iroda: 4iG Nyilvánosan Működő Részvénytársaság Diszpécserszolgálat-ügyfélszolgálati iroda helye, levelezési cím: 1037 Budapest, Montevideo u 3/B.
Diszpécserközpont: A Szolgáltató által működtetett 0-24 órás munkarendben dolgozó kommunikációs központ, ahova befutnak a Gondosóra jelzőeszközökről érkező jelzések. A jelzést követően diszpécserek a jelzőeszközön keresztül kapcsolatba lépnek Önnel, ha lehetséges, értékelik az összes körülményt és protokollokban meghatározott eljárásokat követve intézkednek, amelyről szükség szerint a Kontaktszemélyt (ügyeletes gondozót) is értesítik. 
3. A Jelzőeszköz átvételével az igénylő nem szerez tulajdonjogot a Jelzőeszközre vonatkozóan, csupán a szolgáltatás igénybevételére jogosult. A Gondosóra jelzőeszköz készülékkel együtt átadásra kerül a hozzá tartozó Adatkezelési tájékoztató, Felhasználói szerződés Általános Szerződési Feltételek, Használati útmutató és képes tájékoztató. 
4. Az igénybevétel során - melynek akár felmondás, akár egyéb okból történő megszűnését követően - a Jelzőeszközt és tartozékait köteles 10 napon belül visszaszolgáltatni a Szolgáltató részére a Gondosórához tartozó dokumentum, az (Általános Szerződési Feltételek) ÁSZF 2.1. pontjában részletezettek szerint. 
A megadott személyes adatokat az információs és önrendelkezési jogról és információ szabadságról szóló 2011. évi CXII. törvény rendelkezéseit megtartva, célhoz kötötten kezeljük, azokat harmadik személy részére nem adjuk át, illetve javára nem tesszük hozzáférhetővé. 
5. Az ellátás időtartama: 2023.év ………………… hó ………………….. napjától kezdődően határozatlan időre szól


6. Fizetendő térítési díj: 
Az igénybevétel ingyenes, térítési díjat nem kell fizetni.
7. Az intézményi jogviszony megszűnik:
· az intézmény jogutód nélküli megszűnésével
· a jogosult halálával
· a felek közös megegyezésével
· a határozott idejű megállapodás esetén a megjelölt időtartam lejártával
· megállapodás felmondásával, melyet az ellátott, illetve törvényes képviselője indokolás nélkül tehet
Az intézményi jogviszony megszűnéséről, az ellátottat illetve törvényes képviselőjét az alapellátás vezetője írásban értesíti.
Az intézményi jogviszony megszűnésekor a felek egymással elszámolnak, mely kiterjed:
· minden olyan dologra, melyek - az intézmény humán jellegével összeegyeztethetően, az intézményi jogviszony megszüntetéséhez okszerűen kapcsolódik.
· A szolgáltatás során elállási igény esetén a Jelzőeszköz teljes csomagját hiánytalanul és sértetlenül át kell adni a Szolgáltató által megjelölt személy vagy szerv részére.
A felmondási idő a Szt. 102.§ (3) a.) alapján 15 nap. Amennyiben a felmondás jogszerűségét az ellátott, vagy törvényes képviselője vitatja, az arról szóló értesítés kézhezvételétől számított nyolc napon belül a fenntartóhoz (Szociális és Gyermekvédelmi Főigazgatóság Komárom – Esztergom Vármegyei Kirendeltség, 2800 Tatabánya, Fő tér 4.) fordulhat.
Bíróságtól kérhető felmondás jogellenességének megállapítása:
· ha azt a fenntartó vitatja
· az ellátást változatlan feltételek mellett mindaddig biztosítani kell, amíg a fenntartó nem dönt, illetve a bíróság jogerős határozatot nem hoz

8. Az ellátást igénybevevő aláírásával igazolja, hogy tájékoztatást kapott: 
a) az ellátás tartalmáról és feltételeiről;
b) az intézmény által vezetett nyilvántartásokról;
c) panaszjoguk gyakorlásának módjáról;
d) az intézményi jogviszony megszűnésének eseteiről;
e) az intézmény házirendjéről;
    f) a jogosult jogait és érdekeit képviselő társadalmi szervezetekről.
Továbbá, az ellátást igénybe vevő aláírásával igazolja, hogy: a fentiekben meghatározott tájékoztatásban foglaltak tudomásul veszi és egyben nyilatkozik, hogy  adatokat szolgáltat az intézményben e törvény alapján vezetett nyilvántartásokhoz; valamint, hogy a szociális ellátásra való jogosultság feltételeit és a jogosult, továbbá a közeli hozzátartozója természetes személyazonosító adataiban beállott változásokat haladéktalanul közli az alapellátást biztosító intézménnyel.
9. Panaszjog:
Az ellátást igénybevevő és hozzátartozója a jogviszony keletkezésével, megszűnésével, valamint megsértésével kapcsolatban a személyiségi jogok sérelme intézmény dolgozójának szakmai titoktartása, vagyonvédelmi kötelezettség megsértése esetében, ellátási követelményeket érintő kifogások orvoslása érdekében panaszt terjeszthet elő az intézménynél (2509 Esztergom, Dr. Niedermann Gyula utca 1.) A panasz kivizsgálására jogosult személy 15 napon belül köteles írásban értesíteni a panasztevőt a vizsgált eredményről. 
Amennyiben a telephelyvezető határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül fordulhat jogorvoslatért az 

Intézmény vezetőjéhez: Szőke-Szabó Mónika (2509 Esztergom, Dr. Niedermann Gy. u. 1),  Fenntartóhoz: Süttő Erika igazgató, SZGYF Komárom-Esztergom Vármegyei Kirendeltsége (2800 Tatabánya, Fő tér 4.)
Intézmény ellátási területén az ellátott jogi képviselő elérhetőségei: 
Sajtos Éva, levelezési cím: 1365 Budapest, Pf.:646
T:06-20-4899657, e-mail: eva.sajtos@ijsz.bm.gov.hu

10. Záró rendelkezések:
A szolgáltatást nyújtó intézmény és az ellátást igénybevevő és törvényes képviselője kijelenti, hogy vitás kérdéseiket elsősorban tárgyalás útján rendezik.
Egyéb esetben a fenntartóhoz (Szociális és Gyermekvédelmi Főigazgatóság Komárom-Esztergom Vármegyei Kirendeltsége, 2800 Tatabánya, Fő tér 4.) fordulhat. 
Jelen megállapodásban nem szabályozott kérdésekben a Polgári Törvénykönyvről szóló évi 2013. évi V. törvényi szerződésre vonatkozó rendelkezései, valamint a 1993. évi III. törvény és ehhez kapcsolódó hatályos végrehajtási rendeletek az irányadók.
A felek jelen megállapodás elolvasása és értelmezése után, mint akaratukkal mindenben megegyezőt, jóváhagyólag aláírták.

Dátum:
………………………………………		………………………………………
Telephelyvezető	Kérelmező aláírása/Törvényes képviselője

Ellenjegyző: 			………………………………….
Intézményvezető

